ΓΡΑΠΤΗ ΕΡΩΤΗΣΗ P-1747/00

υποβολή: Luckas Vander Taelen (Verts/ALE) προς την Επιτροπή

(25 Μαΐου 2000)

Θέμα: Αμεροληψία της εξεταστικής επιτροπής του διεθνούς αρχιτεκτονικού διαγωνισμού Μονοπάτια της Ευρώπης

Απαντώντας στην ερώτηση Ρ-2255/99(1) σχετικά με το διαγωνισμό Μονοπάτια της Ευρώπης πουπέβαλε οπογράφων, η Επιτροπή δήλωσε ότι κίνησε διαδικασία παραβίασης κατά του Βελγίου για παραβίαση του άρθρου 13 (περί διαγωνισμών) της οδηγίας 92/50/ΕΟΚ του Συμβουλίου της 18ης Ιουνίου 1992.

Στους δύο τελευταίους γύρους του διαγωνισμού αυτού, τρία μέλη της Επιτροπής δεν πληρούσαν τις προϋποθέσεις ανεξαρτησίας που απαιτεί η ως άνω οδηγία και συγκεκριμένα:

- ο κ. Montois ήταν συνδεδεμένος με το γραφείο που κέρδισε το διαγωνισμό ART & BUILD στο πλαίσιο ενός διαγωνισμού που προκηρύχθηκε το Νοέμβριο του 1997 για την ανακαίνιση του πύργου του LΟΤΤΟ, διαγωνισμός ο οποίος κατοχυρώθηκε στο εν λόγω γραφείο"

- ο πρόεδρος της εξεταστικής επιτροπής κ. Van de Voorde ήταν από πλευράς του κατά τη στιγμή του διαγωνισμού, συνδεδεμένος με το αρχιτεκτονικό γραφείο Genval (που κατετάγη δεύτερος στο διαγωνισμό) στο πλαίσιο μελετών για την κατασκευή του κτιρίου D3 του Ευρωπαϊκού Κοινοβουλίου και του νέου σιδηροδρομικού σταθμού του Quartier Lopold"

- ο κ. Lallemand του γραφείου ART & BUILD ήταν ήδη κατά τη στιγμή του διαγωνισμούπεύθυνος για την εκπόνηση της μελέτης και για την επίβλεψη όσον αφορά την ανακαίνιση του κτιρίου Berlaymont 2000, τον τεχνικό συντονισμό του οποίου είχε ο κ. Guilianelli, μέλος της εξεταστικής επιτροπής ως εκπρόσωπος της Ευρωπαϊκής Επιτροπής.

Η παρουσία στην εξεταστική επιτροπή των κ.κ. Van Fufflen, Martiny και του επίτιμου προέδρου κ. Hasquin (Βέλγοι) δεν προβλεπόταν στον κανονισμό του διαγωνισμού με συνέπεια να παρατηρηθεί στο δεύτερο γύρο η συμμετοχή των 8 Βέλγων μελών της επιτροπής (χωρίς να λαμβάνεταιπόψη η παρουσία του κ. Hasquin), ενώ ο διαγωνισμός προέβλεπε την παρουσία 5 μόνο Βέλγων μελών.

Έχει επίσης κινήσει η Επιτροπή διαδικασία παραβίασης κατά του Βελγίου για έλλειψη ανεξαρτησίας των μελών της εξεταστικης επιτροπήςπό το πρίσμα των προαναφερθέντων στοιχείων; Εάν όχι, δεν θεωρεί η Επιτροπή ότι πρέπει να πράξει τούτο; Δεν θεωρεί η Επιτροπή ότι οι επαγγελματικοί δεσμοί μεταξύ του κ. Giulianelli με τους αρχιτέκτονες του προκριθέντος γραφείου του κ. Lallemand έρχεται σε αντίφαση με την αρχή της ανεξαρτησίας της εξεταστικής επιτροπής σε σχέση με τους συμμετέχοντες;

Πώς μπορεί η Επιτροπή να δηλώνει στην απάντησή της στην ερώτηση Ρ-2255/99 ότι δεν συμμερίζεται την ευθύνη διεξαγωγής του διαγωνισμού τη στιγμή που εκπροσωπείται στην ίδια την εξεταστική επιτροπή; Δεν θα έπρεπε, κατά τη διάρκεια της διεξαγωγής του διαγωνισμού, να ασκήσει την εξουσία της ως θεματοφύλακα του σεβασμού των κοινοτικών οδηγιών και ιδιαίτερα της οδηγίας 92/50/ΕΟΚ;

(1) ΕΕ C 203 E της 18.7.2000, σελ. 157.

Απάντηση του κ. Bolkestein εξ ονόματος της Επιτροπής

(28 Ιουνίου 2000)

Όπως είχε ανακοινωθεί στην απάντηση η οποία εδόθη στη γραπτή ερώτηση P-2255/99(1) του αξιότιμου μέλους, η Επιτροπή συνέλεξε πρόσθετες πληροφορίες από τις εθνικές αρχές στα πλαίσια της προβλεπόμενης από το άρθρο 226 (πρώην άρθρο 169) της Συνθήκης ΕΚ διαδικασίας επί παραβάσει, την οποία η Επιτροπή έχει κινήσει κατά του Βελγίου. Οι εν λόγω πληροφορίες αφορούν τα νέα πραγματικά περιστατικά που παρέθεσε το αξιότιμο μέλος στην προαναφερθείσα γραπτή ερώτηση, και σχετίζονται με τη σύνθεση και την ανεξαρτησία των μελών της επιτροπής αξιολόγησης του διαγωνισμού καθώς και με τη διαδικασία αξιολόγησης των προσφορών. Τόσο η απάντηση των βελγικών αρχών στο νέο αυτό αίτημα παροχής πληροφοριών, όσο και η απάντησή τους στην προειδοποιητική επιστολή, αποτελούν προς το παρόν αντικείμενο εμπεριστατωμένης ανάλυσης εκ μέρους της Επιτροπής.

Όσον αφορά το ειδικότερο ερώτημα σχετικά με το ρόλο της Επιτροπής στον επίμαχο διαγωνισμό, η Επιτροπή περιορίζεται να επαναλάβει ότι, όπως ανέφερε ήδη στις απαντήσεις της που αφορούσαν τις γραπτές ερωτήσεις P-1486/99(2) και P-2255/991 του αξιότιμου μέλους επί του ιδίου θέματος, η αναθέτουσα αρχή στη συγκεκριμένη περίπτωση είναι η Περιφέρεια Πρωτευούσης των Βρυξελλών. Η παρουσίαπαλλήλου της Επιτροπής στην επιτροπή αξιολόγησης του διαγωνισμού δεν θίγει την αρμοδιότητα της Επιτροπής να μεριμνά, βάσει της Συνθήκης ΕΚ, για την τήρηση του κοινοτικού δικαίου από τις αναθέτουσες αρχές των κρατών μελών, ειδικότερα στα πλαίσια των δημοσίων συμβάσεων.

(1) ΕΕ C 203 E της 18.7.2000, σελ. 157.

(2) ΕΕ C 27 E της 29.1.2000.